KOMISSION PÄÄTÖS,
tehty 19 päivänä heinäkuuta 1995,
yhteisön taloudellisesta lisätuesta yhteisön vertailulaboratorion Rijksinstituut voor volksgezondheid en milieuhygiëne, Bilthoven, Alankomaat, jäämiä tutkivaan toimintaan (95/303/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 28 artiklan,
sekä katsoo, että
yhteisön vertailulaboratorioiden nimeämisestä tiettyjen aineiden jäämien tutkimista varten 11 päivänä joulukuuta 1991 tehdyn neuvoston päätöksen 91/664/ETY (3) 1 artiklan b alakohdan määräysten mukaan Rijksinstituut voor volksgezondheid en milieuhygiëne, Bilthoven, Alankomaat, nimettiin neuvoston direktiivin 86/469/ETY (4) liitteessä I olevissa ryhmissä A.I. ja A.II tarkoitettujen jäämien vertailulaboratorioksi,
kaikki vertailulaboratorion tehtävät määritellään eläimissä ja tuoreessa lihassa olevien jäämien tarkastusta koskevassa direktiivissä 86/469/ETY säädettyjen yhteisön vertailulaboratorioiden toimivallasta ja toimintaedellytyksistä 6 päivänä maaliskuuta 1989 tehdyn neuvoston päätöksen 89/187/ETY (5) 1 artiklassa,
komission päätöksen 93/459/ETY (6) mukaan Euroopan yhteisön ja vertailulaboratorion Rijksinstituut voor volksgezondheid en milieuhygiëne, Bilthoven, Alankomaat, välille on tehty sopimus; komission päätöksellä 94/491/EY (7) yhteisö myönsi taloudellista lisätukea yhden vuoden ajaksi; alkuperäisen sopimuksen voimassaoloa on tarpeen pidentää uudelleen ja säätää taloudellisesta lisätuesta, jotta vertailulaboratorio pystyy jatkamaan päätöksessä 89/187/ETY tarkoitettuja toimia ja tehtäviä,
yhteisön lisätuki myönnetään yhden vuoden lisäajaksi; tukea tarkastellaan uudestaan ennen tämän määräajan päättymistä, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Yhteisö myöntää päätöksen 91/664/ETY 1 artiklassa nimetylle yhteisön vertailulaboratoriolle Rijksinstituut voor volksgezondheid en milieuhygiëne, Bilthoven, Alankomaat, uudelleen taloudellista lisätukea enintään 400 000 ecua.
2 artikla
1. Edellä 1 artiklan mukaisesti päätöksessä 93/459/ETY tarkoitettua sopimusta pidennetään uudelleen vuodeksi.
2. Maatalouden pääjohtajalla on lupa allekirjoittaa sopimuksen lisäys Euroopan yhteisöjen komission puolesta.
3. Edellä 1 artiklassa määrätty taloudellinen tuki maksetaan vertailulaboratoriolle päätöksessä 93/459/ETY tarkoitetussa sopimuksessa määrättyjen yksityiskohtaisten sääntöjen mukaisesti.
3 artikla
Tämä päätös on osoitettu kaikille jäsenvaltioille.
Tehty Brysselissä 19 päivänä heinäkuuta 1995.